Elke mens het deel aan twee wêrelde: die fisiese wê­reld waarvan jy jou met jou sintuie kan vergewis, en die gees­tes­wêreld waarvan 'n mens nie langs fisiese kanale insig kan kry nie. Die feit dat sommige mense die bestaan van hierdie geesteswêreld ontken, bete­ken beslis nie dat dit nie bestaan nie of dat ons nie deel is daarvan nie.
As Christen wil jy graag jou hemelse Pa trots maak. Hoe doen jy dit? Deur liefde vir Hom en vir jou naaste. Daarom moet jy doelwitte stel om ander te dien, en nie om jou eie sak en ego te pas nie.
Jy het unieke vaardighede, talente en gawes gekry wat jou identiteit help bepaal. Die oomblik dat jy dit begin gebruik, begin jy jou roeping uitleef. Dít is jou sleutel tot sukses.
Jy kry egter nooit sommer net 'n quick fix nie. Jy moet nog steeds keuses maak, maar jy mag nie ander vir jou besluite blameer nie.
Ontdek jou lewensdoel gee nie vir jou 'n lys van dinge wat jy moet doen om 'n goeie man te wees nie. Dit help jou om jou hart en die passie wat God in jou geplant het, weer te ontdek. So kan jy die lewe leef wat spesiaal vir jou beplan is.
Dis nie 'n boek met instruksies nie. Dit is 30 eerlike en eenvoudige lesse wat Frans in sy lewe geleer het en wat hom gehelp het op sy pad na sukses. Hy gesels diep uit sy hart en met eerlikheid en humor met jou as man. Die stories sal jou inspireer, amuseer, motiveer en leer. Met elke bladsy wat jy omblaai, sal jy besef: ons is almal maar net onvolmaakte mense.
Al is jy nie perfek nie, kan jy nog steeds jou drome bewaarheid en 'n waardevolle bydrae maak vir jou gesin en die wêreld.
Kom loop saam! nooi die skrywer. Tel op jou kruis, en bring al jou bagasie. Jy sal agterkom dat die bagasie stuk-stuk minder word soos die reis vorder. En die kruis dalk al hoe swaarder. Maar jou bestemming heet Hoop. En hoop is die eerste lig van 'n splinternuwe dag. Hierdie reis na hoop is 'n hartsreis vol moontlikhede. Dit help jou om nuwe gewoontes aan te leer en uitgediendes af te sweer. Dit leer jou om in die spieël te kyk en te sien hoe jy vir jou medemens lyk, en vir God.
Riekert Botha is 'n tentmakerleraar en was voorheen leraar van die Baptiste-gemeente op Vredendal in die Wes-Kaap. Riekert beskik oor die grade BTh (honneurs) van die Global University en 'n MTh van die Northwestern Theological Seminary, waar hy ook sy PhD in berading ontvang het. Riekert is die skrywer van die bekende Pleisters vir die siel-reeks. Hy is getroud met Pippa en hulle het drie kinders.
Ons lewe in 'n gebroke wêreld, maar die gebrokenheid om ons, hoef nie in ons te wees nie. Hierdie lewensveranderende proses begelei mense na heelheid, vryheid en volwassenheid in hul menswees.